Ynara kakehpyra sehtone Ritonõpo a : “ Kure mase Ritonõpo imehxo , ” kakehpyra sehtone . Pake Kuesẽkõme kynexine . Kuesẽkõme ro mana . Kuesẽkõme exikehpyra roropa mana . Orihpỹme mã ynororo . Osenepyra mana . Toiro mã Ritonõpo , imepỹ pyra . Okynã sã kyzehno xine pyra exiketyme ynororo . Iirypyryme itamurume jahtao juãnohpyra Jezu Kyrixtu kynexine . Yrome yzehno pyra kynexine imehnõ tuarõtanohtohme typoko , enetupuhtohme toto a tosẽkõme , jũme orihpyra toto ehtohme .
